เนื่องจากแผลโดนนำ้มันกระเด็นใส่ ทำให้มีตุ่มพองและเกิดอาการแสบร้อน ตอนนี้ผ่านมา 1 อาทิตย์แล้วแผลเริ่มตกสะเก็ด มีประมาณ 3-4 แผล หลังจากแผลตกสะเก็ดและหลุดออกแล้ว ทิ้งรอยแดงๆไว้ที่ข้อมือและช่วงแขน บางแผลจะมีสีดำๆ ม่วง อยากทราบว่า ควรใช้ยาอะไรทาเพื่อที่จะไม่ให้เกิดเป็นแผลเป็นและไม่ทิ้งรอยหลงเหลือและแผลจะหายภายในกี่วันคะ ขอบคะ
สวัสดีค่ะ แผลจากการถูกของร้อนกระเด็นใส่นั้น อาจทำให้เกิดเป็นลักษณะแผลพุพอง ซึ่งแบ่งได้ 3 ระดับขึ้นกับความรุนแรง หากเป็นตุ่มพองและมีอาการแสบร้อนดังกล่าวมา น่าจะเป็นความรุนแรงระดับ 2โดยแผลที่เกิดจากความร้อนนั้น ไม่ควรใช้น้ำแข็งหรือน้ำเย็นจัดประคบ สามารถล้างแผลด้วยน้ำเปล่าอุณหภูมิปกติ ใช้ผ้าสะอาดปิดไม่ให้โดนฝุ่นจากภายนอก และควรทำแผลด้วยอุปกรณ์ทำแผลพิเศษที่มีวัสดุปิดแผลสำหรับแผลไฟไหม้โดยเฉพาะ ใช้ยาฆ่าเชื้อทาบางๆเฉพาะที่ ที่นิยมใช้กันคือ 1% ซิลเวอร์ซัลฟาไดอะซีน ใช้เวลาฟื้นตัวประมาณ 2-4 อาทิตย์ ขึ้นกับความรุนแรงและความกว้างของรอยโรคเมื่อแผลตกสะเก็ดแล้ว แสดงว่ารอยโรคน่าจะใกล้หายแล้วค่ะ แต่ไม่ควรไปแกะสะเก็ดเด็ดขาด ใช้ครีมหรือวาสลีนทาให้ความชุ่มชื้นรอบๆได้ รอยแดงหรือรอยดำหลังเกิดแผลจะค่อยๆจางหายไปได้เอง ช้าเร็วขึ้นกับบุคคล อาจใช้เวลาหลายเดือน แต่สุดท้ายจะค่อยๆจางไป ไม่จำเป็นต้องใช้ยาอะไรไปทาค่ะ